પાટીદાર સમાજના દબદબાવાળા વિસ્તારમાં લોકોએ અલગ-અલગ રીતે મતદાન કર્યું છે. ક્યાંક ભાજપને તો ક્યાંક કોંગ્રેસને મત મળ્યા છે. અમરેલી અને મોરબીની તમામ 8 બેઠકો કોંગ્રેસના ફાળે ગઇ છે. રાજકોટના ધોરાજીમાં પૂર્વ પાસ કન્વીનર લલિત વસોયાનો વિજય થયો છે. જૂનાગઢની કેશુભાઇ પટેલની વિસાવદર બેઠક પણ કોંગ્રેસના ફાળે ગઇ છે. મહેસાણાના ઉંઝામાં પણ કોંગ્રેસનો વિજય થયો છે. આ વિસ્તારોમાં પાટીદારોએ હાર્દિક પટેલનું સમર્થન કરતાં કોંગ્રેસને મત આપ્યા છે. આનાથી વિરુદ્ધ પરિણામ સુરતની વરાછા, કતારગામ અને કામરેજ વિસ્તારોમાં લોકોએ ભાજપને જ મત આપ્યા છે. અનામત આંદોલન બાદ વર્ષ 2015ની મહાનગરપાલિકા, નગરપાલિકા અને પંચાયતની ચૂંટણીમાં અહીં કોંગ્રેસને મત મળ્યા હતા.